《高竹》
宋代·林之奇

高竹碧相倚，自能发余清。
时时微风来，万叶同一声。
道污得夷理，物虚含远情。
阶前閒步人，意思何清平。

作者简介：（1112—1176）宋福州侯官人，字少颖，号拙斋，世称三山先生。高宗绍兴二十一年进士。累官校书郎。时朝廷欲令学者参用王安石《三经义》之说，之奇言此书为邪说。后由宗正丞提举闽舶，奉祠家居。吕祖谦曾从之学。卒谥文昭。有《尚书集解》、《拙斋集》、《观澜集》等。